HU
C 63/36
Az Európai Unió Hivatalos Lapja
2023.2.20.
A Törvényszék 2022. december 14-i ítélete – Green Power Technologies kontra Bizottság (T-753/20. sz. ügy) (1) („Választottbírósági kikötés – Kutatási, technológiafejlesztési és képzési tevékenységekre vonatkozó hetedik keretprogram (2007-2013) – Támogatási szerződés – Támogatható kiadások – Az OLAF bizonyos teljesített kiadások nem támogatható jellegét megállapító jelentése – A kifizetett összegek visszatérítése – Bizonyítási teher – 883/2013/EU, Euratom rendelet – Indokolási kötelezettség – jogalap nélküli gazdagodás – Megsemmisítés iránti kereset – Az OLAF jelentése – Keresettel nem megtámadható aktus – Elfogadhatatlanság”) (2023/C 63/44) Az eljárás nyelve: spanyol Felek Felperes: Green Power Technologies, SL (Bollullos de la Mitación, Spanyolország) (képviselők: A. León González és A.
Martínez Solís, ügyvédek) Alperes: Európai Bizottság (képviselők: B. Araujo Arce és J.
Estrada de Solà, meghatalmazottak) Az alperest támogató beavatkozó: Spanyol Királyság (Képviselők: L. Aguilera Ruiz és Á.
Ballesteros Panizo, meghatalmazottak) Az ügy tárgya Keresetével a felperes egyrész az EUMSZ 263.
cikk alapján az Európai Csalásellenes Hivatal (OLAF) 2018. július 9-i, a B.4 (2017)4393 referenciára vonatkozó jelentésének megsemmisítését kéri, illetve, másrészt, az EUMSZ 272.
cikk alapján annak megállapítását, hogy először is, az Európai Bizottság által a kutatási, technológiafejlesztési és képzési tevékenységekre vonatkozó hetedik keretprogram (2007-2013) keretében megkötött 2567509. sz.
támogatási szerződés végrehajtásaként a vonatkozó projektek, többek között a „Az elektromos energia elosztására szolgáló cink-levegő akkumulátorok” fejlesztésére vonatokzó Powair projekt finanszírozása céljából előlegként fizetett összegek, amelyek visszafizetését a 3242010798. sz.
terhelési értesítés kibocsátásával kérték, támogatható kiadásoknak felelnek meg, illetve, másodsorban annak megállapítását, hogy a Bizottság által a kötbérekre vonatkozó 3242010800. sz. terhelési értesítés kibocsátásával követelt összegek nem voltak követelhetők.
Az ítélet rendelkező része 1) A Törvényszék a keresetet elutasítja.
2) A Törvényszék a Green Power Technologies, SL-t kötelezi a saját költségei és az Európai Bizottság részéről felmerült költségek viselésére.
3) A Spanyol Királyság maga viseli a saját költségeit.
(1)
HL C 53., 2021.2.15.
A Törvényszék 2022. december 14-i ítélete – PKK kontra Tanács (T-182/21. sz. ügy) (1) („Közös kül- és biztonságpolitika – A terrorizmus elleni küzdelem érdekében a PKK-val szemben hozott korlátozó intézkedések – A pénzeszközök befagyasztása – 2001/931/KKBP közös álláspont – 2580/2001/EK rendelet – Fegyveres konfliktushelyzetekre való alkalmazhatóság – Terrorista csoport – A pénzeszközök befagyasztására vonatkozó határozatok ténybeli alapja – Illetékes hatóság által hozott határozat – Harmadik állam hatósága – Felülvizsgálat – Indokolási kötelezettség – Arányosság – Védelemhez való jog – A hatékony bírói jogvédelemhez való jog”) (2023/C 63/45) Az eljárás nyelve: angol Felek Felperes: Kurdistan Workers’ Party (PKK) (képviselők: A. van Eik és T.
Buruma ügyvédek)